Chat Noir
Store norske leksikon,Kunst og estetikk,Film, TV og teater,Teater,Norske teaterinstitusjoner og -organisasjoner
Chat Noir er et privat teater i Oslo som ble startet i 1912 av Bokken Lasson, den gangen som en intim, litterær kabaret i Tivoliområdet. I Victor Bernaus sjefstid i 1920–1928 vant Chat Noir sitt renommé som et moderne revyteater. Senere ledere som Johan Wiers-Jenssen, Einar Rose, Leif Amble-Næss, Herbert Herding-Herberth, Ernst Diesen og Jens Book Jenssen har alle spilt revy.
Teatret har hatt lokaler i Klingenberggaten siden 1938.Høsten 1959 ble Chat Noir leid av Egil Monn-Iversen, som drev det til 1963, da teateret ble totalskadd av brann. Teatret ble gjenåpnet høsten 1964 med Einar Schanke som sjef.Fra 1971 ble lokalene leid av Oslo kommune, som sto for den videre utleien. I denne tiden ble lokalene brukt til revyer, musikaler og andre teateroppsetninger, og i en periode i 1973 var Chat Noir biscene for Nationaltheatret. I 1980-årene ble blant annet Dag Frølands og Dizzie Tunes' revyer spilt på Chat Noir.I 1996 ble Chat Noir igjen privat teater, eid av ABC-teatret. Ny teatersjef fra 1996 er Tom Sterri. Siden høsten 2010 står Thalia Teater for den daglige driften av Chat Noir. Les mer i Store norske leksikon norsk teaterhistorie Eksterne lenker Chat Noir Chat Noir i Scenewebarkivet Litteratur Bang-Hansen, Odd: Chat Noir og norsk revy, 1961  Fossum, Widar: Revytradisjonen i Oslo : med hovedvekt på Chat Noir-revyene fra 1963 – resepsjon – tendens – tolkning, 1996 (hovedoppg.)